1992 йылда Найджел Шорт һайлап алыу турнирында еңә, шуның менән, ул донъя чемпионы исеменә көрәшеүҙә рәсми дәғүәсе булып иҫәпләнә. ФИДЕ бик тиҙ арала Манчестерҙың (Бөйөк Британия) донъя чемпионы исеме өсөн матчты 1993 йылда үткәрергә тигән ҡарарын ҡабул итә. Әммә ул ваҡытта Шорт Грецияла була һәм, ФИДЕ талап иткәнсә, консультация ала алмай. Хәлде өйрәнеп, Шорт ФИДЕ-ға һәм уның президенты Флоренсио Кампоманесҡа (сөнки ул 1984 йылда Каспаров-Карпов матчын туҡтата) ышанысын юғалтҡан Каспаров менән бәйләнешкә инә. Каспаров менән Шорт ФИДЕ иң яҡшы финанс шарттарын тыуҙырырға һәләтле түгел, тигән һығымтаға килә, һәм яңы ойошма — Профессиональ шахмат ассоциацияһы яҡлауы аҫтында сығыш яһаясаҡтары тураһында белдерәләр. Быға яуап итеп, ФИДЕ Каспаровты донъя чемпионы исеменән мәхрүм итә һәм Каспаров менән Шортты рәсми рейтингтар битенән алып ташлайҙар. Шулай уҡ ФИДЕ Карпов менән Ян Тимман араһында донъя чемпионы исеменә үтәсәк матч тураһында иғлан итә, унда Шорт ярымфиналда һәм финалда еңгән була. Каспаров та, Карпов та үҙ матчтарында еңеү яулай, һәм ике шахматсы ла үҙҙәрен донъя чемпиондары тип йөрөтә башлайҙар.